CELEX: 62008CJ0455
Language: da
Date: 2009-12-23
Title: Domstolens Dom (Anden Afdeling) af 23. december 2009.#Europa-Kommissionen mod Irland.#Traktatbrud - direktiv 89/665/EØF og 92/13/EØF - offentlige indkøbs- samt bygge- og anlægskontrakter - klagesag til prøvelse af en beslutning om tildeling af en kontrakt - sikring af en effektiv klageprocedure - overholdelse af en minimumsperiode efter meddelelsen til de bydende, hvis bud ikke er blevet antaget, af en beslutning om tildeling af en kontrakt, og inden kontrakten om dette udbud underskrives.#Sag C-455/08.

Domstolens dom (Anden Afdeling) af 23. december 2009 – Kommissionen mod Irland
      (Sag C-455/08)
      »Traktatbrud – direktiv 89/665/EØF og 92/13/EØF – offentlige indkøbs- samt bygge- og anlægskontrakter – klagesag til prøvelse af en beslutning om tildeling af en kontrakt – sikring af en effektiv klageprocedure – overholdelse af en minimumsperiode efter meddelelsen til de bydende, hvis bud ikke er blevet antaget, af en beslutning om
         tildeling af en kontrakt, og inden kontrakten om dette udbud underskrives«
      
      1.                     Tilnærmelse af lovgivningerne – klageprocedurer i forbindelse med indgåelse af offentlige indkøbs- samt bygge- og anlægskontrakter
            og inden for vand- og energiforsyning, transport og telekommunikation – direktiv 89/665 og 92/13 – forpligtelse for medlemsstaterne
            til at fastsætte en klageprocedure vedrørende afgørelser om indgåelse af kontrakter (Rådets direktiv 89/665, som ændret ved
            direktiv 92/50, art. 1, stk. 1, og art. 2, stk. 1, samt direktiv 92/13, art. 1, stk. 1, og art. 2, stk. 1) (jf. præmis 26-29
            og 42)
      2.                     Medlemsstater – forpligtelser – undladelse – opretholdelse af nationale retsforskrifter, der er uforenelige med fællesskabsretten
            (jf. præmis 38)
      3.                     Præjudicielle spørgsmål – fortolkning – tidsmæssige virkninger af fortolkningsdomme – tilbagevirkende gyldighed (art. 234
            EF) (jf. præmis 39)
      Angående
      
         
               Traktatbrud – tilsidesættelse af artikel 1, stk. 1, og artikel 2, stk. 1, i Rådets direktiv 89/665/EØF af 21. december 1989
                  om samordning af love og administrative bestemmelser vedrørende anvendelsen af klageprocedurerne i forbindelse med indgåelse
                  af offentlige indkøbs- samt bygge- og anlægskontrakter (EFT L 395, s. 33) – tilsidesættelse af artikel 1, stk. 1, og artikel
                  2, stk. 1, i Rådets direktiv 92/13/EØF af 25. februar 1992 om samordning af love og administrative bestemmelser vedrørende
                  anvendelse af EF-reglerne for fremgangsmåden ved tilbudsgivning inden for vand- og energiforsyning samt transport og telekommunikation
                  (EFT L 76, s. 74) – forpligtelse til i national ret at fastsætte en effektiv og hurtig klageprocedure, der giver de bydende,
                  hvis bud ikke blev antaget, mulighed for at søge en afgørelse om tildeling af en kontrakt annulleret – klagefrister.
               
            Konklusion
      
         
                  1)
               
               
                  
               
               
                  	Irland har med vedtagelsen af regulation 49 i Statutory Instrument nr. 329 af 2006 og regulation 51 i Statutory Instrument
                     nr. 50 af 2007 gennemført reglerne for de ordregivende myndigheders meddelelse af afgørelserne og begrundelsen herfor til
                     de bydende på en sådan måde, at standstill-perioden for indgåelsen af en kontrakt allerede kan være udløbet, når de bydende
                     er fuldt informeret om begrundelsen for, at deres bud ikke er blevet antaget, og derved har denne medlemsstat tilsidesat sine
                     forpligtelser i henhold til artikel 1, stk. 1, og artikel 2, stk. 1, i Rådets direktiv 89/665/EØF af 21. december 1989 om
                     samordning af love og administrative bestemmelser vedrørende anvendelsen af klageprocedurerne i forbindelse med indgåelse
                     af offentlige indkøbs- samt bygge- og anlægskontrakter, som ændret ved Rådets direktiv 92/50/EØF af 18. juni 1992, og artikel
                     1, stk. 1, og artikel 2, stk. 1, i Rådets direktiv 92/13/EØF af 25. februar 1992 om samordning af love og administrative bestemmelser
                     vedrørende anvendelse af EF-reglerne for fremgangsmåden ved tilbudsgivning inden for vand- og energiforsyning samt transport
                     og telekommunikation.
                  
               
            
         
                  2)
               
               
                  
               
               
                  	Irland betaler sagens omkostninger.